Blue Monkey het die geleentheid gehad om met die pragtige en talentvolle SHARONEY te kan gesels. Die doel was om meer te leer oor haar nuutste enkelsnit.
“21 VIREWIG spog met ’n splinternuwe volwasse klank”… So die liedjie is selfs iets nuuts vir jou? Hoe verskil dit van jou ander musiek en hoe was jou aanvaarding tydens die skryf en opname? Kon jy maklik aanpas?
“Die liedjie is beslis iets nuuts vir my ook, met die beplanning van die nuwe enkelsnit het ek geweet dat Sharoney se musiek ‘n bietjie nuwe verf nodig het. Ek het op die internet gaan luister na talle musiek om die klank waarna ek opsoek was te vind, sodat ek vir die skryfspan kon verduidelk waarna ek opsoek is. Jattie de Beer wat die skrywer van 21 Vir Ewig is het vir my die ‘’demo’’ van die liedjie aangestuur en ek kon sommer by die inleading van die liedjies aanklank vin den sommer dadelik opgewonde geraak oor die nuwe enkelsnit. Die liedjie pas soos ‘n handskoen en ek het so gemaklik gevoel tydens die opnames, dit was so lekker om my eie stempel op die liedjie te kon afdruk.”
21, die ouderdom waar jy nie meer n kind is, maar ook nog nie n volwasse. Die jaar waar n persoon 21 word is soms vol crazy memories! Hoe was jou 21ste jaar? Het daar iets groots gebeur in daardie jaar wat jy nooit sal vergeet?
“Die jaar van my 21ste verjaardag was seker een van die beste herinneringe ooit. Dit was die jaar waar ek vir die heel eerste keer getoer het as kunstenaar, die toer het bestaan uit Ray Dylan, Len Muller en myself. Dit was baie kilometers, min slap, lekker kuier oomblikke. 3 Weke op die pad in ‘n bus. Dit het gevoel of ek op elke dorp ‘n 21ste partytjie gehad het. Ek het op elke dorp verjaarsdag gevier en toe ek by die huis aankom na die toer was daar ‘n partytjie met dekor, ‘n tema en hartsmense gereël om saaam my fees te vier vir my 21ste. Ek sou dit nie anders wou hê nie”
Soos genoem, die ouderdom van 21 is crazy! Ongelukkig is dit ook n stresvolle jaar vir meeste jong mense. Die stress van wat gaan jy doen met jou lewe? Gaan jy n sukses maak van als? Die ouderdom van 21 laat ons baie dink oor ons toekoms. Wat advies sal jy gee aan n person van 21 wat stres oor sy toekoms?
“Die ouderdom 21 los jou met baie leë gedagtes, twyfel, verwaring en soms raak jy benoud oor wat jou toekoms inhou, my raak aan elke 21jarige. Haal asem! Alles sal uitwerk soos dit moet, dit beteken nie jy kan terugsit en ontspan nie. Jy moet nogsteeds hard werk as jy jou droom wil bereik. Maar die lewe in lank reeds voorbereid vir jou. Maak goeie keuses, wees verantwoordelik en pas jou hart op. Terselfde tyd, geniet 21 wees want dit gaan blits vining verby.”
Terug op die musiek… 21 Virewig is n opvolg van Crush, beplan jy nog n opvolg weer, die keer op 21 Virewig? Mik jy om jou lewens pad met ons te deel deur jou musiek videos?
“Daar is nog baie musiek en nuwe material op pad. Ek beplan groot dinge en sien uit om dit met my ondersteuners en die res van Suid Afrika te deel. Ek deel graag glimse van my persoonlike lewe in my musiek videos, op sosiale media e nook op die verhoog deel ek stukkies van my hart… Dis nog lank voor ek die mikrofoon ophang en die gordyne sak.”
Met die vrystelling van 21 Virewig lyk jou 2020 alreeds groot! Wat nog beplan jy? Deel met ons as jy wil.
“Ek sien uit na groot dinge, baie vertonings en tonne pret oomblikke deur die loop van 2020. Ek self is nie presies seker waar 2020 my gaan vat nie. Maar ek hoop vir groot en opwindende oomblikke, vol gehore en groot verhoë. My gebed vir 2020 is ook innerlike groei, self liefde en om gelukkig te wees. Musiek is my lewe en kan nie myself enige iets anders sien doen nie. Musiek kies jou!”
Tags21 Virewig Sharoney